Қазақ халқының отбасылық құндылықтары мен әдет-ғұрыптары

 Көптеген ғасырлар бұрын қазақтардың өзіндік бірегей әдет-ғұрыптары мен салт-дәстүрлері қалыптасты. Қазақтардың әдет-ғұрыптары мен салт-дәстүрлері үй ішіндегі отбасылық және адамдардың өзге де орталарда өзара қарым –қатынастарды қалыптастыруда үлкен рөл атқарады. Қазақтарда отбасыға қатысты сонау ежелден келе жатқан бірегей әдет-ғұрыптары мен салт-дәстүрлері бар. Оларды қысқаша айта кетсем. Дүниеге жаңа келген нәрестеніге азан шақырып есім қою. Жасы үлкен туыстарының бірі Құраннан аят оқып, сәбидің құлағына үш рет қайталап есімін айтады. Тағы бір қазақ халқының салт-дәстүрлері баланы 3,5 және 7 жасқа толғанда сүндеттеу. Сүндет тойында дос-жарандары мен туған-туыстарын шақырады. Сүндеттелген баланың нағашысы тойға ат әкеліп, сол атқа баланы отрғызады.

 Өткен ғасырларда жігіттің ата – анасы болашақ келіндерін бала кезінен іздестіре бастайтын. Кейде сәби дүниеге келмей жатып атастыру рәсімдерін өткізіпте қоятын. Сонымен қатар, қазақтарда жеті атаға толмаған туыстар арасында неке қиюға тыйым салынған. Баланы үйлендіруге байланысты әдет-ғұрыптар реті мынандай: қызға құда түсіп бару, қалыңдықты ұзатып алып кету, келін түсу той және неке қию рәсімі.

 Қазақ халында «әменгерлік» деген ғұрып бар. Егер, күйеуі қайтыс болса, жесір қалған жас келіншекті күйеуінің жақын туыстарының бірі әменгерлікпен үйленеді. Қазақ халқының өміінде бұл ғұрыптың әлеуметтік маңызы зор болды. Әйел ерден кетсе де, елден кетпейді. Марқұм болған ер адамның балалары өз руның, туыстарының жанында қалады. Жат жұртқа жіберілмейді. Жетімдік пен бейшаралықты көріп өспейді. Және бір отбасы сәби сүймесе немесе бала тұрмай, шетінен шетінеп кете берсе, олар адын ала келісіммен өз туыстарының бірінің баласын бауырларына басып, асырап алуларына болатын. Жеке шаңырақ көтеріп, ата-анасынан еншісіналып шыққан жас отбасында күнделікті тіршілігіне қажетті нәрсенің бәрі де — отауы, төсек-орындары мен үй ішінің жабдықтары , есік алдында малы да болатын. Ежелден келе жатқан әдет-ғұрып бойынша ата-анасының қолында кенже ұлы қалып, қара шаңыраққа бүкіл мал-мүлкімен қоса иелік ететін. Қазақтар өздерінің ата-анасын ешқашан тастап кетпейтін. Даланың жазылмаған бұл әдет-ғұрпын бұзғандарды қазақтар нағыз жексұрын, жауыз жандар ретінде жек көрді.

 Отбасы бақытында құрмет өте маңызды: ата-аналар мен балалар арасындағы өзара түсіністік, оның басты мақсаты. Бұған жету үшін бір-біріне және басқаларға адал болу керек. Балаларға кез-келген мәселе бойынша өз пікірлерін айтуға үйрету керек. Мұқият тыңдауда қажет, кешіре білу, тіпті үлкен қателік үшін де. Отбасылық құндылық - қарым-қатынас, баға жетпес қазына. Менің отбасым - менің қамалым. Менің Отбасы – мен үшін үлкен құндылық.

 Сейілбекова Назерке 7 - сынып

 Көркем ауылының негізгі орта мектебі